smcproject/ml-wiki-sentences huggingface dataset:
മുഖ്യപ്രതിഷ്ഠ തറനിരപ്പിൽ നിന്ന് അല്പം താഴെയാണ് സ്ഥിതിചെയ്യുന്നതെന്നത് ശ്രദ്ധേയമാണ്.
വടക്കുവശത്ത് ഓവ് കരിങ്കല്ലിൽ നിർമ്മിച്ചിട്ടുണ്ട്.
ശിവക്ഷേത്രമായതിനാൽ ഇവിടെ പൂർണ്ണപ്രദക്ഷിണം പാടില്ല.
നാലമ്പലങ്ങൾ
വാമനക്ഷേത്രത്തിനും ശിവക്ഷേത്രത്തിനും പ്രത്യേകമായി നാലമ്പലങ്ങൾ പണിതിട്ടുണ്ട്.
രണ്ടിടത്തും നാലമ്പലം ഓടുമേഞ്ഞതാണ്.
വാമനക്ഷേത്രത്തിലെ നാലമ്പലത്തിന്റെ പുറംചുവരുകളിൽ വിളക്കുമാടം കാണാം.
നാലമ്പലത്തിലേയ്ക്ക് കടക്കുന്ന വഴിയിൽ ഇരുവശവുമായി വാതിൽമാടങ്ങൾ സ്ഥിതിചെയ്യുന്നു.
തെക്കേ  നാലമ്പലത്തിനകത്ത് തെക്കുകിഴക്കേമൂലയിൽ തിടപ്പള്ളിയും വടക്കുകിഴക്കേമൂലയിൽ കിണറും കാണാം.
ശ്രീകോവിലിന്റെ തെക്കുപടിഞ്ഞാറേമൂലയിൽ പ്രത്യേകം ശ്രീകോവിലുകളിൽ കിഴക്കോട്ട് ദർശനമായി ഭഗവതി കുടികൊള്ളുന്നു.
സാധാരണരൂപത്തിലുള്ള വിഗ്രഹമാണ് ഭഗവതിയ്ക്ക്.
വടക്കുപടിഞ്ഞാറേമൂലയിൽ അയ്യപ്പസ്വാമിയ്ക്ക് പ്രതിഷ്ഠയുണ്ട്.
വടക്കുകിഴക്കേമൂലയിൽ പടിഞ്ഞാട്ട് ദർശനമായി ശ്രീകൃഷ്ണഭഗവാന്റെ പ്രതിഷ്ഠ കാണാം.
ഗോപാലകൃഷ്ണഭാവത്തിലുള്ള പ്രതിഷ്ഠയാണിത്.
നാലടി ഉയരം വരുന്ന വിഗ്രഹമാണിവിടെ. 'കടമ്പനാട്ട് തേവർ' എന്നും ഈ പ്രതിഷ്ഠ അറിയപ്പെടുന്നു.
അഷ്ടദിക്പാലകർ (കിഴക്ക് - ഇന്ദ്രൻ , തെക്കുകിഴക്ക് - അഗ്നി , തെക്ക് - യമൻ , തെക്കുപടിഞ്ഞാറ് - നിര്യതി , പടിഞ്ഞാറ് - വരുണൻ , വടക്കുപടിഞ്ഞാറ് - വായു , വടക്ക് - കുബേരൻ , വടക്കുകിഴക്ക് - ഈശാനൻ ), സപ്തമാതൃക്കൾ (ബ്രാഹ്മി/ബ്രഹ്മാണി, വൈഷ്ണവി, മഹേശ്വരി, ഇന്ദ്രാണി, വരാഹി, കൗമാരി, ചാമുണ്ഡി ), വീരഭദ്രൻ , ഗണപതി , ശാസ്താവ്, സുബ്രഹ്മണ്യൻ , ബ്രഹ്മാവ്, ദുർഗ്ഗ , അനന്തൻ , നിർമ്മാല്യധാരി (ഇവിടെ വിഷ്വക്സേനൻ]] എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെ പ്രതിഷ്ഠിച്ചിരിയ്ക്കുന്നു.
ബലിക്കല്ലുകൾ ദേവന്റെ വികാരങ്ങളെ പ്രതിനിധീകരിയ്ക്കുന്നു എന്നാണ് വിശ്വാസം.
ശിവക്ഷേത്രത്തിലെ നാലമ്പലം ഏറെക്കാലമായി അപൂർണ്ണമായ നിലയിലായിരുന്നു.
2014-ലെ പുനരുദ്ധാരണത്തോടനുബന്ധിച്ചാണ് ഇത് പൂർത്തീകരിച്ചത്.
ഇതിനകത്ത് ഇരുവശവും വാതിൽമാടങ്ങളുണ്ട്.
ഇവിടെയുള്ള തിടപ്പള്ളി അടുത്ത കാലത്ത് മാത്രം പണിതതാണെങ്കിലും ക്ഷേത്രക്കിണർ മുമ്പേയുണ്ട്.
ക്ഷേത്രത്തിൽ ശിവന്റെ ശ്രീകോവിലിന്റെ പുറകിൽ ഇരുവശത്തുമായി ഈരണ്ട് ശ്രീകോവിലുകൾ കാണാം.
തെക്കുപടിഞ്ഞാറേമൂലയിലുള്ള ശ്രീകോവിലുകളിൽ ഗണപതിയും പാർവ്വതിയും വടക്കുപടിഞ്ഞാറേമൂലയിലുള്ള ശ്രീകോവിലുകളിൽ സുബ്രഹ്മണ്യനും ദുർഗ്ഗയും കുടികൊള്ളുന്നു.
മുഖ്യപ്രതിഷ്ഠയുടേതുപോലെ കിഴക്കോട്ടുതന്നെയാണ് ഇവരുടെയും ദർശനം.
ഇവരുടെ ശ്രീകോവിലുകളെല്ലാം ഒരേ രീതിയിലാണ് പണികഴിപ്പിച്ചിരിയ്ക്കുന്നത്.
ശിവക്ഷേത്രത്തിന്റെ തൊട്ടുമുന്നിലാണ് മഹാബലിയുടെ സിംഹാസനസ്ഥാനം.
ഒരു ആൽമരത്തിന്റെ ചുവട്ടിലാണ് മഹാബലിയുടെ സിംഹാസനം എന്ന പേരിൽ കസേര പണിതുവച്ചിരിയ്ക്കുന്നത്.
നിത്യേന ഇതിന് വിളക്കുവയ്പുണ്ട്.
വാമനമൂർത്തിയുടെ ശ്രീകോവിലിനുമുന്നിൽ ചതുരാകൃതിയിൽ നമസ്കാരമണ്ഡപം പണിതിട്ടുണ്ട്.
ഇരുപതുകാലുകളോടുകൂടിയ നമസ്കാരമണ്ഡപമാണ് ഇവിടെയുള്ളത്.
മുകളിൽ സ്വർണ്ണത്താഴികക്കുടം.
മണ്ഡപത്തിന്റെ മച്ചിലും മേൽക്കൂരയിലും ദാരുശില്പങ്ങൾ കാണാം.
വിവിധ പുരാണരംഗങ്ങളിൽ നിന്നുള്ള ചിത്രങ്ങൾ ഇവിടത്തെ ചിത്രങ്ങളിലുണ്ട്.
1001 കലശം വച്ചുപൂജിയ്ക്കാനുള്ള സൗകര്യം ഇവിടെയുണ്ടെന്നാണ് കണക്ക്.
മണ്ഡപത്തിന്റെ തെക്കുകിഴക്കേമൂലയിൽ യക്ഷിപ്രതിഷ്ഠയുണ്ട് .
ഈ യക്ഷിയ്ക്ക് കരിവളയും ചാന്തും നൽകുന്നത് വിശേഷമാണ്.
പ്രധാന പ്രതിഷ്ഠകൾ ശ്രീ തൃക്കാക്കരയപ്പൻ (വാമനമൂർത്തി)
തൃക്കാക്കര ക്ഷേത്രത്തിലെ പ്രധാന പ്രതിഷ്ഠ.
മഹാവിഷ്ണുവിന്റെ അഞ്ചാമത്തെ അവതാരമായ വാമനൻ പ്രധാന പ്രതിഷ്ഠയായി വരുന്ന രാജ്യത്തിലെ അപൂർവ്വം ക്ഷേത്രങ്ങളിലൊന്നായ ഇവിടെ മഹാബലിയ്ക്ക് മൂന്നടി മണ്ണ് ദാനം ചെയ്ത് അദ്ദേഹത്തെ അനുഗ്രഹിയ്ക്കുന്ന ഭാവമാണ് ഭഗവാന്.
നാലടിയോളം ഉയരമുള്ള ശിലാവിഗ്രഹത്തിൽ കിഴക്കോട്ട് ദർശനമായാണ് തൃക്കാക്കരയപ്പൻ കുടികൊള്ളുന്നത്.
വാമനഭാവമാണെങ്കിലും വിഗ്രഹം ചതുർബാഹുവായ വിഷ്ണുവിന്റേതാണ്.
ഭഗവാന് പാൽപ്പായസം, അപ്പം, അട, ഉദയാസ്തമനപൂജ, കളഭാഭിഷേകം, തുളസിമാല തുടങ്ങിയവയാണ് പ്രധാന വഴിപാടുകൾ.
ശ്രീ തെക്കുംതേവർ (ശിവൻ)
തൃക്കാക്കര ക്ഷേത്രത്തിലെ രണ്ടാമത്തെ മുഖ്യപ്രതിഷ്ഠ.
ശിവഭക്തനായിരുന്ന മഹാബലി ആരാധിച്ചിരുന്നതാണ് ഈ ശിവലിംഗം എന്ന് വിശ്വസിച്ചുവരുന്നു.
ഒരടിയോളം വലിപ്പമുള്ള സ്വയംഭൂവായ ശിവലിംഗം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
ഭഗവാന് ധാരയാണ് പ്രധാന വഴിപാട്.
കൂടാതെ ശംഖാഭിഷേകം, കൂവളമാല, പിൻവിളക്ക്, ഉമാമഹേശ്വരപൂജ എന്നിവയും പ്രധാനമാണ്.
ഉപദേവതകൾ വാമനക്ഷേത്രം ശാസ്താവ്
വാമനക്ഷേത്രത്തിലെ പ്രധാന ഉപദേവനാണ് താരകബ്രഹ്മസ്വരൂപനും ഹരിഹരപുത്രനുമായ ധർമ്മശാസ്താവ്.
വാമനക്ഷേത്രത്തിന്റെ നാലമ്പലത്തിനകത്ത് തെക്കുപടിഞ്ഞാറേമൂലയിൽ കിഴക്കോട്ട് ദർശനമായാണ് ശാസ്താവ് കുടികൊള്ളുന്നത്.
ഒന്നരയടി ഉയരമുള്ള ഇരിയ്ക്കുന്ന രൂപത്തിലുള്ള വിഗ്രഹമാണിവിടെ.
സാധാരണ ശാസ്താവിഗ്രഹങ്ങളുടെ അതേ രൂപമാണ് ഈ വിഗ്രഹത്തിന്.
നീരാജനമാണ് ശാസ്താവിന് പ്രധാന വഴിപാട്.
വാമനക്ഷേത്രത്തിലെ മറ്റൊരു ഉപദേവതയായ ശ്രീകൃഷ്ണൻ നാലമ്പലത്തിനകത്ത് വടക്കുകിഴക്കേമൂലയിൽ പടിഞ്ഞാട്ട് ദർശനമായി കുടികൊള്ളുന്നു.
ഗോപാലകൃഷ്ണനായാണ് പ്രതിഷ്ഠാ സങ്കല്പം. 'കടമ്പനാട്ട് തേവർ' എന്ന അപരനാമത്തിൽ അറിയപ്പെടുന്ന ഈ പ്രതിഷ്ഠ താരതമ്യേന അടുത്ത കാലത്തുണ്ടായതാണ്.
നാലടി ഉയരം വരുന്ന മനോഹരമായ ശിലാവിഗ്രഹം തൃക്കൈകളിൽ കാലിക്കോലും ഓടക്കുഴലുമേന്തിയ ഭാവത്തിലാണ്.
തൃക്കൈവെണ്ണ, പാൽപ്പായസം, തുളസിമാല, സഹസ്രനാമാർച്ചന എന്നിവയാണ് ശ്രീകൃഷ്ണഭഗവാന് പ്രധാന വഴിപാടുകൾ.
വാമനക്ഷേത്രത്തിലെ മറ്റൊരു ഉപദേവതയാണ് ശ്രീഭഗവതി.
ശാസ്താവിന്റെ ശ്രീകോവിലിന് തൊട്ടടുത്താണ് ഭഗവതിയുടെ ശ്രീകോവിൽ.
ശംഖചക്രവരദാഭയങ്ങൾ ധരിച്ച ദുർഗ്ഗാദേവിയാണ്.
നമ്മാഴ്വാർ ഈ ദേവിയെ 'പെരുംശെൽവ നായകി', 'വാത്സല്യവല്ലി' എന്നൊക്കെയാണ് വിശേഷിപ്പിച്ചിട്ടുള്ളത്.
ഭഗവതിയ്ക്ക് പട്ടും താലിയും ചാർത്തുന്നതാണ് പ്രധാന വഴിപാട്.
കൂട്ടുപായസവും പ്രധാനമാണ്.
യക്ഷിയമ്മ
വാമനക്ഷേത്രത്തിലെ മറ്റൊരു ഉപദേവതയായ ശ്രീ യക്ഷിയമ്മ നമസ്കാരമണ്ഡപത്തിന്റെ തെക്കുകിഴക്കേമൂലയിലാണ് കുടികൊള്ളുന്നത്.
വാൽക്കണ്ണാടി നോക്കുന്ന ഒരു സ്ത്രീയുടെ രൂപത്തിലാണ് പ്രതിഷ്ഠ.
കരിവളയും ചാന്തും നൽകുന്നതാണ് പ്രധാന വഴിപാട്.
രണ്ടുനേരവും യക്ഷിയമ്മയ്ക്ക് വിളക്കുവയ്പുണ്ട്.
വാമനക്ഷേത്രവളപ്പിൽ തെക്കുപടിഞ്ഞാറേമൂലയിൽ കിഴക്കോട്ട് ദർശനമായാണ് നാഗദൈവങ്ങളുടെ പ്രതിഷ്ഠ.
ആൽമരത്തിന്റെ ചുവട്ടിൽ പ്രത്യേകമൊരുക്കിയ തറയിലാണ് നാഗദൈവങ്ങൾ കുടികൊള്ളുന്നത്.
നാഗരാജാവായി അനന്തനും നാഗയക്ഷിയും നാഗകന്യകയും നാഗചാമുണ്ഡിയും ചിത്രകൂടവും പരിവാരങ്ങളുമടങ്ങുന്നതാണ് പ്രതിഷ്ഠ.
നൂറും പാലും, മഞ്ഞൾപ്പൊടി അഭിഷേകം, പുറ്റും മുട്ടയും, പാൽപ്പായസം എന്നിവയാണ് നാഗദൈവങ്ങൾക്ക് പ്രധാന വഴിപാടുകൾ.
വാമനക്ഷേത്രവളപ്പിൽ വടക്കുകിഴക്കേമൂലയിൽ പടിഞ്ഞാട്ട് ദർശനമായാണ് ബ്രഹ്മരക്ഷസ്സിന്റെ പ്രതിഷ്ഠ.
പണ്ട് ഈ ഭാഗത്ത് ആത്മഹത്യ ചെയ്ത ഒരു ബ്രാഹ്മണബാലനാണ് ബ്രഹ്മരക്ഷസ്സായി കുടികൊള്ളുന്നത്.
ഐതിഹ്യപ്രകാരം താൻ ചെയ്യാത്ത തെറ്റിന് ശിക്ഷ കേട്ട ഈ ഉണ്ണി തുടർന്ന് തൃക്കാക്കരയപ്പനെ ശപിച്ച് ആത്മഹത്യ ചെയ്യുകയായിരുന്നു.
ഈ ശാപമാണത്രേ പിന്നീട് ക്ഷേത്രത്തെ നാശത്തിലെത്തിച്ചത്.
പിന്നീട് ക്ഷേത്രം നവീകരിച്ച് പുനഃപ്രതിഷ്ഠ നടത്തി ഗതകാലപ്രൗഢിയിലേയ്ക്ക് തിരിച്ചുവന്നപ്പോൾ ഈ ബ്രഹ്മരക്ഷസ്സിനെ ഉപദേവനാക്കി കുടിയിരുത്തുകയായിരുന്നു.
ഇന്ന് ക്ഷേത്രത്തിലെ ഓരോ ചടങ്ങും ഈ ബ്രഹ്മരക്ഷസ്സിനെ പ്രീതിപ്പെടുത്തിയേ നടത്താറുള്ളൂ.
ഭഗവാന്റെ ഉച്ഛിഷ്ടമാണ് ബ്രഹ്മരക്ഷസ്സിന് വഴിപാട്.
ശിവക്ഷേത്രം ഗണപതി
ശിവക്ഷേത്രത്തിലെ നാലമ്പലത്തിനകത്ത് തെക്കുപടിഞ്ഞാറേമൂലയിൽ കിഴക്കോട്ട് ദർശനമായാണ് സർവ്വവിഘ്നഹരനും ശിവപാർവ്വതീപുത്രനുമായ ഗണപതിഭഗവാന്റെ പ്രതിഷ്ഠ.
ഒരടി മാത്രം ഉയരമുള്ള ചെറിയ വിഗ്രഹമാണ് ഗണപതിയ്ക്ക്.
സാധാരണ ഗണപതിവിഗ്രഹങ്ങളുടെ അതേ രൂപമാണ് ഇതിനും.
വിഘ്നേശ്വരപ്രീതിയ്ക്ക് ക്ഷേത്രത്തിൽ നിത്യേന ഗണപതിഹോമം നടത്തിവരുന്നുണ്ട്.
ഒറ്റയപ്പം, മോദകം, കറുകമാല എന്നിവയാണ് ഗണപതിയുടെ മറ്റ് പ്രധാനവഴിപാടുകൾ.
ശിവക്ഷേത്രത്തിലെ നാലമ്പലത്തിനകത്ത് വടക്കുപടിഞ്ഞാറേമൂലയിൽ കിഴക്കോട്ട് ദർശനമായാണ് പ്രണവമന്ത്രത്തിന്റെ പൊരുളറിഞ്ഞ ശിവപാർവ്വതീപുത്രനായ സുബ്രഹ്മണ്യസ്വാമിയുടെ പ്രതിഷ്ഠ.
ബാലസുബ്രഹ്മണ്യരൂപത്തിലുള്ള വിഗ്രഹമാണിവിടെ.
ഏതാണ്ട് മൂന്നടി ഉയരം വരും.
വലത്തെകൈ കൊണ്ട് അനുഗ്രഹിച്ച് ഇടത്തെകൈ അരയിൽ കുത്തിനിൽക്കുന്ന രൂപമാണ് സുബ്രഹ്മണ്യന്.
വലത്തെ ചുമലിൽ വേലും കാണാം.
പാലഭിഷേകം, പഞ്ചാമൃതം, നാരങ്ങാമാല എന്നിവയാണ് പ്രധാന വഴിപാടുകൾ.
ദുർഗ്ഗ
സുബ്രഹ്മണ്യന്റെ ശ്രീകോവിലിന് തൊട്ടടുത്താണ് ദുർഗ്ഗാദേവിയുടെ പ്രതിഷ്ഠയടങ്ങിയ ശ്രീകോവിലും.
കിഴക്കോട്ട് ദർശനമായ ദേവി ശാന്തഭാവത്തിലാണ് കുടികൊള്ളുന്നത്.
ചതുർബാഹുവായ ദേവി തൃക്കൈകളിൽ ശംഖചക്രവരദാഭയമുദ്രകൾ ധരിച്ചിട്ടുണ്ട്.
പട്ടും താലിയും ചാർത്തൽ, കൂട്ടുപായസം, ലളിതാസഹസ്രനാമാർച്ചന എന്നിവയാണ് ദേവിയുടെ പ്രധാന വഴിപാടുകൾ.
ഗണപതിയുടെ ശ്രീകോവിലിന് തൊട്ടടുത്താണ് പാർവ്വതീദേവിയുടെ പ്രതിഷ്ഠയടങ്ങിയ ശ്രീകോവിലും.
ഗൗരീശങ്കരഭാവത്തിൽ ശിവൻ കുടികൊള്ളുന്ന ക്ഷേത്രമായതുകൊണ്ടാണ് പാർവ്വതിയും ഇവിടെ കുടികൊണ്ടത്.
കിഴക്കോട്ട് ദർശനമായ ദേവിയുടെ വിഗ്രഹം ഒരു കയ്യിൽ താമര പിടിച്ച ഭാവത്തിലാണ്.
പട്ടും താലിയും ചാർത്തുന്നതാണ് പ്രധാന വഴിപാട്.
നിത്യേന അഞ്ചുപൂജകളും മൂന്നുശീവേലികളുമുള്ള ക്ഷേത്രമാണ് തൃക്കാക്കര വാമനമൂർത്തിക്ഷേത്രം.
ഇവയിൽ മൂന്ന് പൂജകൾ (ഉഷഃപൂജ, ഉച്ചപ്പൂജ, അത്താഴപ്പൂജ) ശിവക്ഷേത്രത്തിലും നടത്തുന്നുണ്ട്.
പുലർച്ചെ നാലരയ്ക്ക് ശംഖനാദത്തോടെ പള്ളിയുണർത്തി അഞ്ചുമണിയ്ക്ക് നടതുറക്കുന്നു.
അതിനുശേഷം അഭിഷേകവും മലർ നിവേദ്യവും നടത്തുന്നു.
അഞ്ചേമുക്കാലോടെ ഉഷഃപൂജയും തുടർന്ന് സൂര്യോദയസമയത്ത് എതിരേറ്റുപൂജയും നടത്തുന്നു.
ആറരയ്ക്ക് എതിരേറ്റുശീവേലി നടത്തുന്നു.
എട്ടുമണിയ്ക്ക് പന്തീരടിപൂജയാണ്.
പത്തരയ്ക്ക് ഉച്ചപ്പൂജയും പതിനൊന്നരയ്ക്ക് ഉച്ചശീവേലിയും നടത്തി ഉച്ചയ്ക്ക് പന്ത്രണ്ടുമണിയ്ക്ക് നടയടയ്ക്കുന്നു.
തുടർന്ന് ഏഴരയോടെ അത്താഴപ്പൂജയും എട്ടുമണിയ്ക്ക് അത്താഴശീവേലിയും നടത്തി എട്ടരയ്ക്ക് വീണ്ടും നടയടയ്ക്കുന്നു.
വിശേഷദിവസങ്ങളിലും ഉദയാസ്തമനപൂജയുള്ള ദിവസങ്ങളിലും സൂര്യ - ചന്ദ്രഗ്രഹണങ്ങളുള്ള ദിവസങ്ങളിലും ഇവയിൽ മാറ്റമുണ്ടാകും.
എല്ലാ മാസവും തിരുവോണം നക്ഷത്രദിവസം തന്ത്രിപൂജയും പ്രസാദ ഊട്ടുമുണ്ടാകാറുണ്ട്.
പ്രധാന ഉത്സവങ്ങൾ തിരുവോണ മഹോത്സവം
ക്ഷേത്രത്തിലെ മുഖ്യ ഉത്സവം ചിങ്ങമാസത്തിൽ അത്തം നാളിൽ കൊടിയേറി തിരുവോണം നാളിൽ ആറാട്ടോടുകൂടി സമാപിയ്ക്കുന്ന തിരുവോണ മഹോത്സവമാണ്.
ആദ്യകാലത്ത് കർക്കടകത്തിലെ തിരുവോണം മുതൽ ചിങ്ങത്തിലെ തിരുവോണം വരെ 28 ദിവസം ഉത്സവമുണ്ടായിരുന്നു!
പിന്നീട് ചിങ്ങമാസത്തിലെ അത്തം കൊടിയേറിയുള്ള ഉത്സവമായി ചുരുങ്ങി.
ഇന്നും ഇത് അതേപോലെ ആചരിച്ചുവരുന്നു.
ഉത്സവത്തോടനുബന്ധിച്ച് കൊടിയേറ്റത്തിന് തൊട്ടുമുമ്പുള്ള ദിവസങ്ങളിൽ വിവിധ ശുദ്ധിക്രിയകൾ നടത്തുന്നുണ്ട്.
അത്തം നാളിൽ ഒരു നിശ്ചിതമുഹൂർത്തത്തിൽ ഗരുഡാങ്കിതമായ ചെമ്പുകൊടിമരത്തിൽ കൊടിയുയർത്തുന്നതോടെ ഉത്സവം തുടങ്ങുന്നു.
തൃപ്പൂണിത്തുറയിൽ ഇതോടനുബന്ധിച്ച് നടത്തപ്പെടുന്ന പരിപാടിയാണ് 'അത്തച്ചമയം'.
ഇതിനുള്ള കൊടി കൊണ്ടുവരുന്നതും തൃക്കാക്കരയിൽ നിന്നാണ്.
പണ്ടുകാലത്ത് കൊച്ചി മഹാരാജാവ് തൃപ്പൂണിത്തുറയിൽ നിന്ന് എല്ലാ അലങ്കാരങ്ങളോടും കൂടി എഴുന്നള്ളി തൃക്കാക്കരയിലെത്തി കൊടി വാങ്ങിപ്പോകുന്ന പരിപാടിയുണ്ടായിരുന്നു.
കൊടിയേറ്റം കഴിഞ്ഞുള്ള പത്തുദിവസം തൃക്കാക്കര താന്ത്രികച്ചടങ്ങുകൾക്കും കലാപരിപാടികൾക്കും വേദിയാകും.
വിശേഷാൽ ശീവേലി (ശ്രീഭൂതബലി), ദശാവതാരച്ചാർത്ത്, പൂക്കളമിടൽ എന്നിവയാണ് ഇവയിൽ പ്രധാനം.
ഉത്സവക്കാലത്ത് പത്തുദിവസവും ക്ഷേത്രത്തിൽ ശ്രീഭൂതബലിയുണ്ടാകും.
നിത്യശീവേലിയുടെ വിപുലീകരിച്ച രൂപമാണ് ശ്രീഭൂതബലി.
രാവിലെയാണ് ഇത് നടത്തുക.
ക്ഷേത്രത്തിലെ ദശാവതാരച്ചാർത്ത് വളരെ വിശേഷപ്പെട്ട ഒരു ചടങ്ങാണ്.
പത്തുദിവസങ്ങളിൽ വിഗ്രഹത്തിൽ ഭഗവാന്റെ പത്ത് അവതാരങ്ങളുടെ രൂപത്തിൽ ചന്ദനം ചാർത്തുന്നതാണ് ഈ ചടങ്ങ്.
ഓരോ ദിവസവും മത്സ്യം , കൂർമ്മം , വരാഹം , നരസിംഹം , വാമനൻ, പരശുരാമൻ, ശ്രീരാമൻ , ബലരാമൻ , ശ്രീകൃഷ്ണൻ, കൽക്കി എന്നീ രൂപങ്ങളിൽ ഭഗവാന് ചന്ദനം ചാർത്തുന്നു.
ഇവയിൽ അഞ്ചാം നാളിലെ വാമനദർശനം വളരെ പ്രധാനപ്പെട്ടതാണ്.
കൂടാതെ അവസാന നാളിൽ കൽക്കിദർശനം കഴിഞ്ഞാൽ വാമനന്റെ മറ്റൊരു രൂപമായ ത്രിവിക്രമന്റെ രൂപത്തിലും ചന്ദനം ചാർത്തുന്നുണ്ട്.
ക്ഷേത്രനടയിൽ പത്തുദിവസവും പൂക്കളമിടും.
കൊടിമരച്ചുവട്ടിൽ പ്രത്യേകം സ്ഥലത്ത് ചാണകം മെഴുകി അതിന്മേൽ പല വർണ്ണങ്ങളിലുള്ള പൂക്കളിട്ടുകൊണ്ടാണ് ചടങ്ങ് നടത്തുന്നത്.
ഓരോ ദിവസവും പൂക്കളത്തിന്റെ വലിപ്പം കൂട്ടിക്കൂട്ടിക്കൊണ്ടുവരും.
തിരുവോണം നാളിൽ വലിയ പൂക്കളമായിരിയ്ക്കും ഉണ്ടാകുക.
ശിവക്ഷേത്രനടയിലും ഈ ദിവസങ്ങളിൽ വിശേഷാൽ ചടങ്ങുകളുണ്ടാകും.
ഉത്സവനാളുകളിൽ ക്ഷേത്രത്തിൽ ധാരാളം കലാപരിപാടികളുമുണ്ടാകും.
ചാക്യാർക്കൂത്ത് , കഥകളി , ഓട്ടൻ തുള്ളൽ , പാഠകം എന്നിവയാണ് അവയിൽ ഏറ്റവും പ്രധാനം.
കൂടാതെ ശാസ്ത്രീയ സംഗീതം , നൃത്തനൃത്യങ്ങൾ , മിമിക്രി , കഥാപ്രസംഗം തുടങ്ങിയവയും ഭംഗിയായി നടത്താറുണ്ട്.
ക്ഷേത്രപ്രദക്ഷിണവഴിയിൽ തെക്കുകിഴക്കേമൂലയിലുള്ള സ്റ്റേജിലാണ് പരിപാടികൾ നടത്താറുള്ളത്.
പൂരാടം നാളിലാണ് ഉത്സവത്തിനിടയിലെ പ്രധാന ചടങ്ങുകളിലൊന്നായ ഉത്സവബലി നടത്തുന്നത്.
നിത്യേന നടക്കുന്ന ശീവേലിയുടെയും ശ്രീഭൂതബലിയുടെയും വിസ്തരിച്ച രൂപമാണ് ഉത്സവബലി.
മരപ്പാണി കൊട്ടിക്കൊണ്ടാണ് ഇത് നടത്തുന്നത്.
ഉത്രാടം നാളിലെ പകൽപ്പൂരവും വിശേഷച്ചടങ്ങാണ്.
പിറ്റേന്ന് നടക്കുന്ന വലിയ പൂരത്തിന്റെ ഒരു ചെറുപതിപ്പ് എന്ന രീതിയിലാണ് ഇത് നടത്തുന്നത്.
ഒമ്പത് ഗജവീരന്മാരെ അണിനിരത്തിയുള്ള ഈ പരിപാടി വളരെ ശ്രദ്ധേയമാണ്.
ഇതിനോടനുബന്ധിച്ച് തൃക്കാക്കരയപ്പന് തിരുമുൽക്കാഴ്ച സമർപ്പിയ്ക്കുന്നതും പ്രധാനമാണ്.
അന്ന് രാത്രിയാണ് പള്ളിവേട്ട.
ഭഗവാൻ ക്ഷേത്രത്തിന് സമീപമുള്ള പറമ്പിൽ പോയി ഒരു കിടങ്ങിൽ അമ്പെയ്ത് തീർക്കുന്നതാണ് ഈ ചടങ്ങ്.
തുടർന്ന് വാദ്യമേളങ്ങളുടെ അകമ്പടിയോടെ ഭഗവാൻ തിരിച്ചെഴുന്നള്ളുന്നു.
പള്ളിവേട്ട കഴിഞ്ഞ് ക്ഷീണിച്ച ഭഗവാൻ പിറ്റേന്ന് രാവിലെ വളരെ വൈകി ഉണരുന്നു.
അന്നാണ് വാമനന്റെ ജന്മനാൾ കൂടിയായ തിരുവോണം.
രാവിലെ എല്ലാ താന്ത്രികച്ചടങ്ങുകൾക്കും ശേഷം മഹാബലിയെ ആനയിച്ചുകൊണ്ടുവരുന്ന പരിപാടി നടത്തുന്നു.
ശിവക്ഷേത്രനടയിലാണ് ഈ ചടങ്ങുകളെല്ലാം നടത്തുന്നത്.
അന്ന് രാത്രിയാണ് ആറാട്ട്.
ഭഗവാൻ ഒമ്പത് ആനകളുടെ അകമ്പടിയോടെ ക്ഷേത്രത്തിനും നഗരത്തിനും ചുറ്റും പ്രദക്ഷിണം വച്ച് രാത്രി ഒമ്പതുമണിയോടെ ക്ഷേത്രക്കുളത്തിലെത്തുന്നു.
വിശേഷാൽ പഞ്ചവാദ്യത്തോടെയാണ് എഴുന്നള്ളത്ത്.
പുരാണകഥകളിലെ രംഗങ്ങൾ കോർത്തിണക്കിയ നിശ്ചലദൃശ്യങ്ങൾ അകമ്പടിയായുണ്ടാകും.
ആറാട്ടുകടവിലെത്തുന്നതോടെ വിഗ്രഹം ആറാട്ടുകടവിലേയ്ക്ക് ഇറക്കിവയ്ക്കുന്നു.
തുടർന്ന് തന്ത്രി സകല തീർത്ഥങ്ങളെയും ക്ഷേത്രക്കുളത്തിലേയ്ക്ക് ആവാഹിയ്ക്കുന്നു.
അതിനുശേഷം തന്ത്രിയും ശാന്തിക്കാരും വിഗ്രഹം കയ്യിലേന്തി മൂന്നുതവണ മുങ്ങിനിവരുന്നു.
പിന്നീട് വിഗ്രഹത്തിൽ മഞ്ഞളും ഇളനീരും അഭിഷേകം ചെയ്തശേഷം വിഗ്രഹവുമായി വീണ്ടും മൂന്നുതവണ മുങ്ങിനിവരുന്നു.
ഭഗവാന്റെ സാന്നിദ്ധ്യം കൊണ്ട് പവിത്രമായ കുളത്തിൽ നിരവധി ഭക്തരും മുങ്ങിനിവരുന്നു.
തുടർന്ന് എല്ലാവരും വസ്ത്രം മാറി തിരിച്ചെഴുന്നള്ളത്ത് നടത്തുന്നു.
വഴിയിലുള്ള ഭക്തർ ഭഗവാനെ നിറപറയും നിലവിളക്കും കൊണ്ട് സ്വീകരിയ്ക്കുന്നു.
തുടർന്ന് ക്ഷേത്രത്തിൽ മടങ്ങിയെത്തിയ ശേഷം ഏഴുതവണ ക്ഷേത്രത്തിനുചുറ്റും പ്രദക്ഷിണം വച്ച് കൊടിമരത്തിൽ നിന്ന് കൊടിയിറക്കുന്നു.
ഉത്സവത്തിന്റെ അവസാന ദിവസങ്ങളായ ഉത്രാടത്തിനും തിരുവോണത്തിനും ക്ഷേത്രത്തിലെത്തുന്നവർക്ക് വിഭവസമൃദ്ധമായ സദ്യ നൽകാറുണ്ട്.
ക്ഷേത്രം വക ഓഡിറ്റോറിയത്തിലാണ് സദ്യ നടത്തുന്നത്.
കള്ളവും ചതിയുമില്ലാതിരുന്ന ഒരു കാലത്തിന്റെ ഓർമ്മ പുതുക്കലായി ഈ ചടങ്ങ് നിലനിൽക്കുന്നു.
ഈ ദിവസങ്ങളിൽ തന്നെയാണ് ക്ഷേത്രത്തിലെ വെടിക്കെട്ടും നടക്കുന്നത്.
ശിവക്ഷേത്രത്തിലെ പ്രധാന ഉത്സവമാണ് കുംഭമാസത്തിൽ കറുത്ത ചതുർദ്ദശി ദിവസം നടത്തപ്പെടുന്ന ശിവരാത്രി.
ഈ ദിവസം ക്ഷേത്രത്തിൽ വിശേഷാൽ പൂജകളും കലാപരിപാടികളുമുണ്ടാകും.
ശിവരാത്രി നാളിലെ പ്രധാന ചടങ്ങ് അഭിഷേകമാണ്.
ഭക്തർ കൊണ്ടുവരുന്ന അഭിഷേകദ്രവ്യങ്ങൾ ശിവലിംഗത്തിൽ തുടരേ അഭിഷേകം ചെയ്യുന്നു.
അന്ന് രാത്രി ക്ഷേത്രനടയടയ്ക്കില്ല.
രാത്രിയിലെ ഓരോ യാമത്തിലും പൂജയും അതിനോടനുബന്ധിച്ച് കലശാഭിഷേകവുമുണ്ടാകും.
നിരവധി ഭക്തർ ഇത് തൊഴാൻ ഉറക്കമൊഴിഞ്ഞ് ക്ഷേത്രത്തിലുണ്ടാകാറുണ്ട്.
പുറത്തേക്കുള്ള കണ്ണികൾ Thrikkakara Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എറണാകുളം ടൂറിസം എറണാകുളത്തെ സ്ഥലങ്ങൾ Archived 2006-11-07 at the Wayback Machine .
ഇവിടത്തെ ഓണാഘോഷങ്ങളെപ്പറ്റി ഹിന്ദു ദിനപത്രത്തിൽ വന്ന ലേഖനം Archived 2007-03-03 at the Wayback Machine .
ത്രിശങ്കു
2023ൽ പുറത്തിറങ്ങിയ ഒരു മലയാള ഭാഷാ റൊമാന്റിക് കോമഡി ചിത്രമാണ് ത്രിശങ്കു .
അച്യുത വിനായകാണ് ഈ സിനിമയുടെ രചനയും സംവിധാനവും നിർവഹിച്ചിരിക്കുന്നത്.
അർജുൻ അശോകൻ , അന്ന ബെൻ എന്നിവർക്കൊപ്പം സുരേഷ് കൃഷ്ണ , സറിൻ ഷിഹാബ് , നന്ദു , ഫാഹിം സഫർ, ശിവ ഹരിഹരൻ എന്നിവർ സഹതാരങ്ങളായി അഭിനയിച്ചിട്ടുണ്ട്.
കമിതാക്കളായ സേതുവും മേഘയും ഒളിച്ചോടാൻ പദ്ധതിയിടുന്നു.
എന്നാൽ അതേദിവസം സേതുവിന്റെ സഹോദരിയും ഒളിച്ചോടുന്നു.
അതുകൊണ്ട് ഇവരുടെ ഒളിച്ചോട്ടം നടക്കാതാവുന്നു.
സേതു സഹോദരിയെ തിരഞ്ഞ് പുറപ്പെടുന്നു.
എന്നാൽ മേഘയ്ക്ക് സേതുവിന്റെ കൂടെ പോവുകയല്ലാതെ വേറെ മാർഗ്ഗമില്ലാതാവുന്നു.
സേതു അമ്മാവന്മാരോടും മേഘയോടുമൊപ്പം സഹോദരിയെ തിരിച്ചെത്തിക്കാനായി ശ്രമിക്കുന്നു.
അഭിനേതാക്കൾ അർജുൻ അശോകൻ - സേതു നായർ അന്ന ബെൻ - മേഘ സുരേഷ് കൃഷ്ണ - ബിജു നായർ, സേതുവിന്റെ അമ്മാവൻ നന്ദു - ചന്ദ്രശേഖരൻ നായർ, സേതുവിന്റെ അമ്മാവൻ കൃഷ്ണകുമാർ - റോബിൻ, മേഘയുടെ അച്ഛൻ ടി. ജി. രവി - സേതുവിന്റെ അപ്പൂപ്പൻ സറീൻ ഷിഹാബ് - സുമി നായർ, സേതുവിന്റെ സഹോദരി ബാലാജി ശർമ - സിഐ ലക്ഷ്മണൻ ഫാഹിം സഫർ - ഫ്രാങ്കോ ശിവ ഹരിഹരൻ - അലക്സ് ബാലാജി മോഹൻ - അതിഥി വേഷം ചിത്രീകരണം
മാച്ച് ബോക്സ് ഷോട്ട്സിലെ സഞ്ജയ് റൌത്രെയും സരിത പാട്ടീലും ലാകുന പിക്ചേഴ്സിന്റെ വിഷ്ണു ശ്യാമപ്രസാദ്, ക്ലോക്ക് ടവർ പിക്ചേഴ്സിന്റെ ഗായത്രി എം എന്നിവർ  ചേർന്നാണ് ചിത്രം നിർമ്മിച്ചിരുന്നത്.
ചിത്രത്തിന്റെ ഛായാഗ്രഹണം ജയഷ് മോഹൻ, അജ്മൽ സാബു എന്നിവർ നിർവ്വഹിച്ചു.
ചിത്രത്തിന്റെ എഡിറ്റിംഗ് രാകേഷ് ചെറുമന്ദമാണ്.
2023 ഏപ്രിൽ 19 ന് ചിത്രത്തിന്റെ ടീസറും പുറത്തിറങ്ങി 2023 മെയ് 2 ന്  ട്രെയിലറും പുറത്തിറങ്ങി.
ജയ് ഉണ്ണിത്താനാണ് ചിത്രത്തിന് സംഗീതം നൽകിയിരിക്കുന്നത്.
2023 മെയ് 26നാണ് ചിത്രം പുറത്തിറങ്ങിയത്.
"കമിതാക്കൾ തമ്മിലുള്ള വികാരങ്ങൾ കൂടുതൽ പ്രതിഫലിപ്പിച്ചിരുന്നുവെങ്കിൽ' തൃശങ്കു' കൂടുതൽ നല്ല ചിത്രമായിരുന്നേനേ" എന്ന് ഓൺമനോറമ പ്രിൻസി അലക്സാണ്ടർ എഴുതി.
"അന്ന ബെൻ-അർജുൻ അശോകൻ ചിത്രം പാരമ്പര്യവാദികളെ കളിയാക്കുന്ന ഒരു രസകരമായ യാത്രയാണ്" എന്ന് ദി ഹിന്ദുവിലെ എസ്. ആർ. പ്രവീൺ എഴുതി.
ഫസ്റ്റ് പോസ്റ്റിലെ അന്ന എം. എം. വെറ്റിക്കാഡ് 5 ൽ 2.75 നക്ഷത്രങ്ങൾ നൽകി, "തൃശങ്കുവിന്റെ ഏറ്റവും മികച്ച കഥാപാത്രങ്ങൾ യാഥാസ്ഥിതിക മതവാദിയും ജാതീയവാദിയുമായ ചന്ദ്രനാണ്"
പരാമർശങ്ങൾ ബാഹ്യ ലിങ്കുകൾ ത്രിശങ്കു ഇന്റർനെറ്റ് മൂവി ഡാറ്റാബേസിൽ
കനകം കാമിനി കലഹം
രതീഷ് ബാലകൃഷ്ണൻ പൊതുവാൾ രചനയും സംവിധാനവും നിർവഹിച്ച് 2021ൽ പുറത്തിറങ്ങിയ മലയാള ഭാഷാ ആക്ഷേപഹാസ്യ ചലച്ചിത്രമാണ് കനക കാമിനി കലഹം .
നിവിൻ പോളി , ഗ്രേസ് ആന്റണി എന്നിവർ പ്രധാന കഥാപാത്രങ്ങളെ അവതരിപ്പിച്ച ചിത്രത്തിൽ വിനയ് ഫോർട്ട് , വിൻസി അലോഷ്യസ് , സുധീഷ് , ജാഫർ ഇടുക്കി , ജോയ് മാത്യു , ശിവദാസ് കണ്ണൂർ, രാജേഷ് മാധവൻ എന്നിവർ മറ്റ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.
പോളി ജൂനിയർ പിക്ചേഴ്സിന്റെ ബാനറിൽ നിവിൻ പോളിയാണ് ചിത്രം നിർമ്മിച്ചത്.
2021 നവംബർ 12 ന് ഡിസ്നി + ഹോട്ട്സ്റ്റാർ വഴിയാണ് ഈ ചലച്ചിത്രം പുറത്തിറങ്ങിയത്.
ജൂനിയർ ആർട്ടിസ്റ്റും അഭിനയ പരിശീലകനുമായ പവിത്രനുമായുള്ള പ്രണയ വിവാഹത്തിൽ കുടുങ്ങിയതായി മുൻ ടെലിവിഷൻ നടി ഹരിപ്രിയ പരാതിപ്പെടുന്നു.
ഹരിപ്രിയയെ സന്തോഷിപ്പിക്കാൻ ആദ്യ ശ്രമത്തിന് ശേഷം ഒരു പ്ലാൻ ബി അവലംബിക്കാൻ പവിത്രൻ നിർബന്ധിതനാകുന്നു.
ഇതിനായി ഹരിപ്രിയക്ക് സ്വർണ്ണ പൂശിയ കമ്മലുകൾ സമ്മാനിച്ചു.
തുടർന്ന് ഹരിപ്രിയയുടെ സഹോദരൻ സാമ്പത്തിക സഹായം തേടുകയും അവളുടെ കമ്മലുകൾ പണയം വയ്ക്കാൻ അവളെ സമ്മതിപ്പിക്കുകയും ചെയ്യുമ്പോൾ കാര്യങ്ങൾ കൂടുതൽ വഷളാകുന്നു.
ഇത് അറിഞ്ഞപ്പോൾ, ഉത്കണ്ഠാകുലനായ പവിത്രൻ ഈ പ്രശ്നത്തിൽ നിന്ന് രക്ഷപെടാനായി മൂന്നാറിലേക്ക് പെട്ടെന്നു 3 ദിവസത്തെ യാത്ര ആസൂത്രണം ചെയ്യുന്നു.
അവിടെ താമസിക്കുന്ന ഹോട്ടലിൽ വച്ച് അയാൾകമ്മലുകൾ ഒളിപ്പിക്കാൻ ശ്രമിക്കുന്നു.
എന്നാൽ ഒളിപ്പിച്ചിരുന്ന കമ്മലുകൾ കണ്ടെത്താൻ കഴിയാത്തെവന്നപ്പോൾ സംഭവങ്ങൾ തലകീഴായി മറിയുന്നു.
ഹോട്ടലിൽ ജോലി ചെയ്യുന്ന മറ്റെല്ലാ ജീവനക്കാരെയും അതേ കാരണങ്ങൾ ചൂണ്ടിക്കാട്ടി ഹരിപ്രിയ സംശയിക്കുന്നു.
സിനിമയുടെ ബാക്കി ഭാഗം കമ്മലുകൾ കണ്ടെത്തുന്നത് ഹാസ്യപരമായ രീതിയിലാണ് കൈകാര്യം ചെയ്യുന്നത്.
അഭിനേതാക്കൾ നിവിൻ പോളി - പവിത്രൻ, ജൂനിയർ ആർട്ടിസ്റ്റ്, അഭിനയ പരിശീലകൻ ഗ്രേസ് ആന്റണി - ഹരിപ്രിയ, പവിത്രന്റെ ഭാര്യ, മുൻ സീരിയൽ നടി വിനയ് ഫോർട്ട് - ജോബി ജോർജ്ജ്, ഹോട്ടൽ മാനേജർ വിൻസി അലോഷ്യസ് - ശാലിന, ഹോട്ടൽ റിസപ്ഷനിസ്റ്റ് ജോയ് മാത്യു - ബാലചന്ദ്രൻ, നോവലിസ്റ്റ് സുധീഷ് - ശിവകുമാർ, ഹരിപ്രിയുടെയും പവിത്രന്റെയും സുഹൃത്ത്, സിനിമാ ലൊക്കേഷൻ മാനേജർ ജാഫർ ഇടുക്കി - സുരേന്ദ്രൻ (സുര) മദ്യപാനി, പവിത്രനുമായി വഴക്കുണ്ടാക്കുന്നയാൾ രാജേഷ് മാധവൻ - മനാഫ് ഖാൻ, ഹോട്ടൽ ബോയ് സുധീ‍ർ പറവൂർ - വിജേഷ് നായർ, ഹോട്ടൽ സൂപ്രവൈസർ ശിവദാസ് കണ്ണൂർ - ചന്ദ്രചൂഡൻ, വിവാഹ ദല്ലാൾ നീരജ രാജേന്ദ്രൻ - പവിത്രന്റെ അമ്മ രതീഷ് ബാലകൃഷ്ണൻ പൊതുവാൾ - സിനിമ സംവിധായകൻ, അതിഥി വേഷം ചിത്രീകരണം
ആൻഡ്രോയിഡ് കുഞ്ഞപ്പൻ വേർഷൻ 5.25 (2019) ന് ശേഷം രതീഷ് ബാലകൃഷ്ണൻ പൊതുവാൾ സംവിധാനം ചെയ്യുന്ന രണ്ടാമത്തെ ചിത്രമാണിത്.
2020 ഒക്ടോബർ 13ന് സംവിധായകൻ ചിത്രം പ്രഖ്യാപിച്ചു.
പൂജ ചടങ്ങുകൾക്ക് ശേഷം 2020 നവംബർ ആദ്യ വാരത്തിൽ ചിത്രത്തിൻ്റെ ചിത്രീകരണം ആരംഭിച്ചു.
കോവിഡ്-19 മഹാമാരി സമയത്താണ് ചിത്രീകരണം നടന്നത്, അതിനാൽ ആവശ്യമായ എല്ലാ മുൻകരുതലുകളും സ്വീകരിച്ചു.
എറണാകുളവും ഇടുക്കിയുമായിരുന്നു പ്രധാന ചിത്രീകരണ കേന്ദ്രങ്ങൾ.
ഏകദേശം 40 ദിവസങ്ങൾക്ക് ശേഷം 2020 ഡിസംബർ 15 ന് ചിത്രീകരണം പൂർത്തിയായി.
ഡബ്ബിംഗും മറ്റ് പോസ്റ്റ് പ്രൊഡക്ഷൻ ജോലികളും 2021 ജനുവരി, ഫെബ്രുവരി മാസങ്ങളിൽ നടന്നു.
വിനോദ് ഇളംപള്ളിയാണ് ഛായാഗ്രാഹകൻ.
യാക്സൻ ഗാരി പെരിയേരയും നേഹ നായരും ചേർന്നാണ് ചിത്രത്തിന് സംഗീതം നൽകിയിരിക്കുന്നത്.
മനോജ് കനോത്ത് എഡിറ്റ് ചെയ്ത ചിത്രത്തിൻ്റെ കലാസംവിധാനം അനീഷ് നാടോടിയാണ്.
ഷാബു പുല്ലപ്പള്ളി മേക്കപ്പ് കൈകാര്യം ചെയ്യുകയും കളറ്റ് റെവല്യൂഷൻ വസ്ത്രങ്ങൾ ക്രമീകരിക്കുകയും ചെയ്തു.
2020 ഒക്ടോബറിൽ നിവിൻ പോളി തന്റെ സോഷ്യൽ മീഡിയ ഹാൻഡിലുകളിലൂടെ ഒരു ടൈറ്റിൽ പോസ്റ്ററിനൊപ്പം ഈ പദ്ധതി പ്രഖ്യാപിച്ചു.
2021 ജൂലൈ 16ന് പോളി ജൂനിയർ പിക്ചേഴ്സ് യൂട്യൂബ് ചാനലിലൂടെ ചിത്രത്തിൻ്റെ ടീസർ പുറത്തിറക്കി.
2021 ഒക്ടോബർ 22നാണ് ചിത്രത്തിൻ്റെ ട്രെയിലർ പുറത്തിറങ്ങിയത്.
2021 നവംബർ 12ന് ഡിസ്നി + ഹോട്ട്സ്റ്റാർ വഴിയാണ് കനക കാമിനി കലഹം പുറത്തിറങ്ങിയത്.
പ്ലാറ്റ്ഫോമിന്റെ ഡിസ്നി + ഹോട്ട്സ്റ്റാർ മൾട്ടിപ്ലക്സ് സംരംഭത്തിലൂടെ പ്രദർശിപ്പിക്കുന്ന ആദ്യ മലയാള ചിത്രമാണിത്.
ഇത് ഹുലുവിലും ലഭ്യമാണ്.
ടൈംസ് ഓഫ് ഇന്ത്യ 5-ൽ 3 റേറ്റിംഗ് നൽകി.
പിങ്ക്വില്ല ചിത്രത്തെ 5-ൽ 3 ആയി റേറ്റുചെയ്‌ത് എഴുതി, "കനകം കാമിനി കലഹം യഥാർത്ഥ ചിരിക്കായി രൂപകൽപ്പന ചെയ്‌തിരിക്കുന്ന ഒരു മനസ്സിനെ ത്രസിപ്പിക്കുന്ന രസകരമായ സാഹസികതയാണ്. നമ്മെ ചുറ്റിപ്പറ്റിയുള്ള പ്രശ്‌നകരമായ എല്ലാ വാർത്തകൾക്കിടയിലും നിരുപദ്രവകരമായ ചിരി നൽകാൻ രൂപകൽപ്പന ചെയ്‌ത ചിത്രമാണിത്."
സിഫി ഈ ചിത്രത്തിന് 5-ന് 3.5 എന്ന റേറ്റിംഗ് നൽകി .
ഇന്ത്യൻ എക്‌സ്‌പ്രസ് ചിത്രത്തിന് 3-ന് 5 എന്ന് റേറ്റുചെയ്‌തു, "നിവിൻ പോളി നായകനായ ഈ ചിത്രം നിങ്ങളെ തുടക്കം മുതൽ അവസാനം വരെ ചിരിപ്പിക്കുന്ന ചിത്രങ്ങളിലൊന്നാണ്, കൂടാതെ നിവിൻ പോളി തൻ്റെ വേഷം വളരെ ആവേശത്തോടെ സ്വീകരിച്ചതിന് പ്രത്യേക പരാമർശം അർഹിക്കുന്നു."
"കനകം കാമിനി കലഹം, രതീഷ് ബാലകൃഷ്ണൻ പൊതുവാൾ രചനയും സംവിധാനവും നിർവഹിച്ചിരിക്കുന്നത് ലളിതവും ലളിതവുമായ ഒരു പ്രമേയത്തെ അടിസ്ഥാനമാക്കിയുള്ളതാണ്, ഇത് ചിരിയും ചിരിയും മാത്രം ഉണർത്താൻ ഉദ്ദേശിച്ചുള്ളതാണ്."
എന്ന് മനോരമ അഭിപ്രായപ്പെട്ടു.
അവലംബങ്ങൾ പുറത്തേക്കുള്ള കണ്ണികൾ കനകം കാമിനി കലഹം ഇന്റർനെറ്റ് മൂവി ഡാറ്റാബേസിൽ
രജിനികാന്ത് ഇംഗ്ലീഷ് വിലാസം https://ml.wikipedia.org/wiki/Rajinikanth
തമിഴ് സിനിമയിലെ ഒരു പ്രമുഖ നടനും ഇന്ത്യൻ അഭിനേതാവുമാണ് രജിനികാന്ത്.
ജനനം1950 ഡിസംബർ 12 നു ആണ് .
യഥാർത്ഥ പേര് ശിവാജി റാവു ഗെയ്ക്ക്‌വാദ് .
ഇദ്ദേഹത്തേ ആരാധകർ "തലൈവർ" എന്നും വിളിക്കാറുണ്ട്.
ഇദ്ദേഹം പ്രധാനമായും തമിഴ് ചലചിത്രങ്ങളിലാണ് പ്രത്യക്ഷപ്പെട്ടിട്ടുള്ളത്.
ഇദ്ദേഹത്തിന് 2000ലെ പത്മഭൂഷൺഅടക്കമുള്ള പുരസ്കാരങ്ങൾ ലഭിച്ചിട്ടുണ്ട്.
ദക്ഷിണേഷ്യയിലെ ഏറ്റവും സ്വാധീനമുള്ള വ്യക്തികളിലൊരാളായി ഏഷ്യാവീക്ക് മാസികയും ഇന്ത്യയിലെ ഏറ്റവും സ്വാധീനമുള്ള വ്യക്തിയായി ഫോബ്സ് ഇന്ത്യ മാസികയും രജിനികാന്തിനെ തെരഞ്ഞെടുത്തിട്ടുണ്ട്.
2021-ൽ അറുപത്തിഏഴാമത് ദാദാസാഹിബ് ഫാൽക്കെ പുരസ്കാരത്തിനർഹനായി.
ഇനി ഇദ്ദേഹത്തിന്റെ കുടുബംപചാത്തലവും ആദ്യകാലജീവിതവും നമ്മുക്ക് നോക്കാം 
കർണ്ണാടക, തമിഴ്‌നാട്അതിർത്തിയിലുളള നാച്ചിക്കുപ്പം എന്ന ചെറുഗ്രാമത്തിലേക്ക് കുടിയേറിയ മറാഠ കുടുംബങ്ങളിലൊന്നിലാണ് രജനീകാന്തിന്റെ പിതാവായ റാണോജിറാവു ഗെയ്ക്‌വാദ് ജനിച്ചത്.
റാണോജി റാവുവിന് കോൺസ്റ്റബിൾ ആയി ജോലി കിട്ടിയതിനെ തുടർന്ന് കുടുംബം ബാംഗ്ലൂർ നഗരത്തിലെ ഹനുമന്ത് നഗർ എന്ന സ്ഥലത്ത് വന്ന് താമസമാക്കി.
കുടുംബത്തിലെ നാലാമത്തെ മകനായി ജനിച്ച ശിവാജി റാവുവിന്റെ ഏഴാമത്തെ വയസ്സിൽ അമ്മ റാംബായി മരിച്ചു.
ബാംഗ്ലൂരിലെ ആചാര്യ പാഠശാലയിലും വിവേകാനന്ദ ബാലക് സംഘിലുമായിരുന്നു പഠനം.
ബാല്യത്തിലും കൗമാരത്തിലും ഏറെ ദാരിദ്ര്യം അനുഭവിക്കേണ്ടി വന്നു.
അമ്മയുടെ അഭാവത്തിൽ കാര്യമായ നിയന്ത്രണങ്ങളില്ലാത്ത ബാല്യകാലം ശിവാജിയെ മോശമായ കൂട്ടുകെട്ടുകളിലേക്കും ദുഃശ്ശീലങ്ങളിലേക്കും വഴി നടത്തി.
ഒപ്പം വീട്ടിൽ നിന്നും പണം മോഷ്ടിച്ച് സിനിമകൾ കാണുന്ന പതിവും തുടങ്ങിയിരുന്നു.
ഇളയ മകനായ ശിവാജിയെ തന്നെപ്പോലെ ഒരു പോലീസ് കോൺസ്റ്റബിളാക്കണമെന്ന ആഗ്രഹമുണ്ടായിരുന്ന പിതാവിനെ ഇത് പലപ്പോഴും വിഷമിപ്പിച്ചിരുന്നു.
പത്താം ക്ലാസ് പഠനം പൂർത്തിയാക്കിയ ശിവാജി കോളേജിൽ പ്രവേശനം നേടണമെന്ന പിതാവിന്റെ നിർദ്ദേശത്തിന് വിരുദ്ധമായി മദ്രാസിലേക്ക് പുറപ്പെട്ടു.
എങ്ങനെയെങ്കിലും സിനിമയിൽ മുഖം കാണിക്കുക എന്ന ലക്ഷ്യത്തോടെ മദ്രാസിൽ അലഞ്ഞെങ്കിലും അദ്ദേഹത്തിന് അവസരങ്ങൾ ലഭിച്ചില്ല.
കിട്ടിയ ചെറിയ ജോലികൾ ചെയ്തു പിടിച്ചു നിൽക്കുവാനുള്ള ശ്രമങ്ങളും നടത്തി.
ഒടുവിൽ  കൈയ്യിലുണ്ടായിരുന്ന തുക ചെലവായിത്തീർന്നപ്പോൾ|ബാംഗ്ലൂരിലേക്ക്]] തന്നെ മടങ്ങി വരേണ്ടി വന്നു.
ഒരു സ്ഥിരം തൊഴിൽ ലഭിച്ചാൽ ശിവാജിയുടെ സ്വഭാവം മെച്ചപ്പെടുമെന്നുള്ള ധാരണയിൽ മൂത്ത സഹോദരൻ സത്യനാരായണ റാവു മുൻകൈയ്യെടുത്ത് കർണാടക സ്റ്റേറ്റ് റോഡ് ട്രാൻസ്പോർട്ട് കോർപ്പറേഷൻ|കർണ്ണാടക ട്രാൻസ്പോർട്ട് കോർപ്പറേഷനിൽകണ്ടക്ടറായി ജോലി വാങ്ങി നൽകി.
കണ്ടക്ടറായി ജോലി ചെയ്യുമ്പോഴും 
ശിവാജി റാവു  നാടകങ്ങളിൽ അഭിനയിക്കാൻ സമയം കണ്ടെത്തി.
അങ്ങനെയിരിക്കെ മദ്രാസ് ഫിലിം ഇൻസ്റ്റിറ്റ്യൂട്ടിലെ അഭിനയ കോഴ്സിലേക്കുള്ള പ്രവേശന അപേക്ഷ ക്ഷണിച്ചു കൊണ്ടുള്ള പരസ്യം പത്രങ്ങളിൽ വന്നു.
വെള്ളിത്തിരയിൽ മുഖം കാണിക്കുക എന്ന മോഹം ഉള്ളിൽ കൊണ്ടു നടന്ന ശിവാജിയെ ഇതിനപേക്ഷിക്കുവാൻ സുഹൃത്തായ രാജ് ബഹാദൂർ സ്നേഹപൂർവ്വം നിർബന്ധിച്ചു.
1973ൽ  മദ്രാസ് ഫിലിം ഇൻസ്റ്റിറ്റ്യൂട്ടിൽ ചേർന്ന ശിവാജിക്ക് രണ്ടു വർഷത്തെ പഠനകാലത്ത് ആവശ്യമായ സാമ്പത്തിക സഹായങ്ങൾ ചെയ്തു കൊടുക്കുവാനും രാജ് ബഹാദൂർ ശ്രദ്ധിച്ചിരുന്നു.
അഭിനയജീവിതത്തിന്റെ തുടക്കം ഈ വർഷത്തിൽ 
1975-ൽ കെ. ബാലചന്ദർസംവിധാനം ചെയ്ത അപൂർവ രാഗങ്ങൾ എന്ന ചിത്രത്തിലൂടെയാണ് ശിവാജി റാവു തമിഴ് സിനിമയിൽ അരങ്ങേറ്റം കുറിച്ചത്.
ശിവാജി റാവുവിന്റെ പേര് രജിനികാന്ത് എന്ന് മാറ്റിയതും ബാലചന്ദറാണ്.
ഇതേ വർഷം പുറത്തിറങ്ങിയ കന്നട] ചിത്രമായ കഥാ സംഗമയാണ് രജിനിയുടെ ആദ്യ ചിത്രമായി കണക്കാക്കപ്പെടുന്നത്.
ബാലചന്ദറിനെയാണ് രജിനി ഗുരുവായി കരുതുന്നതെങ്കിലും ഈ നടന്റെ വളർച്ചക്ക് ഊർജ്ജം പകർന്ന സംവിധായകൻ  |എസ്.
പി. മുത്തുരാമനാണ്.
മുത്തുരാമൻ സംവിധാനം ചെയ്ത ഭുവന ഒരു കേൾവിക്കുറി(1977) എന്ന ചിത്രത്തിലെ വേഷം രജിനിയെ ശ്രദ്ധേയനാക്കി.
ജെ. മഹേന്ദ്രൻസംവിധാനം ചെയ്ത മുള്ളും മലരും  1978 ൽ തമിഴ് സിനിമയിൽ രജിനിയുടെ സിംഹാസനം ഉറപ്പിച്ചു.
മുത്തുരാമന്റെ ആറിലിരുന്ത് അറുപതുവരെ 1977 ഈ നടന്റെ പ്രതിഛായക്ക് മാറ്റുകൂട്ടി.
എഴുപതുകളുടെ അവസാന ഘട്ടത്തിൽ കമലഹാസൻ നായകനായ ചിത്രങ്ങളിൽ വില്ലൻ വേഷമായിരുന്നു രജിനിക്ക് പതിവായി ലഭിച്ചിരുന്നത്.
പതിനാറു വയതിനിലെ, അവർഗൾ തുടങ്ങിയ ചിത്രങ്ങൾ ഇതിൽ ഉൾപ്പെടുന്നു.
താരപദവിയില്ലെക്കി ഇറങ്ങിയത് 1980കളിലാണ്.
രജിനിയുടെ അഭിനയ ജീവിതത്തിലെ സംഭവബഹുലമായ കാലഘട്ടമെന്ന് പറയാം.
രജിനി അഭിനയം നിർത്തുന്നതായുള്ള അഭ്യൂഹങ്ങൾ പ്രചരിക്കുന്നതിനിടെ പുറത്തിറങ്ങിയ  ബില്ല എന്ന ചിത്രം ബോക്സ് ഓഫീസിൽ തരംഗം സൃഷ്ടിച്ചു.
അമിതാഭ് ബച്ചൻ നായകനായ ഡോൺ എന്ന ഹിന്ദി ചിത്രത്തിന്റെ റീമേക്കായിരുന്നു ഇത്.
നായകൻ എന്ന നിലയിൽ തമിഴകം അംഗീകരിച്ച രജിനിയുടെ ഹിറ്റ് ചിത്രങ്ങൾ ഒന്നിനു പുറകെ ഒന്നായി പുറത്തിറങ്ങി.
മുരട്ടുകാളൈ, പോക്കിരി രാജ (1982 തമിഴ് ചിത്രം )|പോക്കിരി രാജ]], താനിക്കാട്ടു രാജ, നാൻ മഹാൻ അല്ലൈ, മൂണ്രു മുഗം തുടങ്ങിയ ചിത്രങ്ങൾ പ്രദർശനശാലകളിൽ പുതിയ ചരിത്രം കുറിച്ചു.
കെ. ബാലചന്ദർ സ്വയം നിർമിച്ച നെട്രികൻ മറ്റൊരു നാഴികക്കല്ലായി.
അമിതാഭ് ബച്ചൻ ചിത്രങ്ങളുടെ റീമേക്കുകളാണ് ഈ കാലഘട്ടത്തിൽ രജിനിയുടെ വളർച്ചക്ക് കരുത്തായത്.
ഖുദ്-ദാർ, നമക് ഹലാൽ, ലവാരീസ്, ത്രിശൂൽ, കസ്മേ വാദേ തുടങ്ങിയ ബച്ചൻ ചിത്രങ്ങൾ പഠിക്കാത്തവൻ, വേലൈക്കാരൻ പണക്കാരൻ, മിസ്റ്റർ ഭരത, ധർമത്തിൻ തലൈവൻ തുടങ്ങിയ പേരുകളിൽ തമിഴിൽ പുറത്തിറങ്ങി.